KOMISIJOS REGLAMENTAS (EB) Nr. 164/2008
2008 m. vasario 22 d.
iš dalies keičiantis Reglamento (EB) Nr. 1444/2006 nuostatas, susijusias su mažiausiu pašarų priedo Bacillus subtilis C-3102 (Calsporin) kiekiu
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Priedą Bacillus subtilis C-3102 (Calsporin) buvo leista naudoti laikantis tam tikrų sąlygų pagal Tarybos reglamentą (EB) Nr. 1831/2003. Komisijos reglamentu (EB) Nr. 1444/2006 (2) suteiktas leidimas naudoti priedą dešimt metų mėsiniams viščiukams, leidimą susiejant su leidimo išleisti priedą į apyvartą turėtoju.
(2)
Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai pateikus nuomonę keisti leidimą naudoti priedą.
(3)
Leidimo naudoti pašarų priedą Bacillus subtilis C-3102 (Calsporin) turėtojas pateikė prašymą, kuriame siūlo pakeisti leidimo sąlygas sumažinant mažiausią priedo kiekį.
(4)
2007 m. rugsėjo 18 d. priimtoje nuomonėje Europos maisto saugos tarnyba pasiūlė sumažinti mažiausią veikliosios medžiagos kiekį nuo 1×109 KSV iki 5×108 KSV, kadangi yra įrodymų, kad ji veiksminga taikant mažiausią siūlomą dozę (3).
(5)
Todėl reikėtų atitinkamai iš dalies pakeisti Reglamentą (EB) Nr. 1444/2006.
(6)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1444/2006 priedas keičiamas šio reglamento priedu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. vasario 22 d.